[{"text_idx": "#000002", "text": "Aste honetan Ordezkaritzarik gabeko Nazio eta Herrien Erakundearekin (UNPO) aritu izan gara elkarlanean, Mapuzungun hizkuntza, maputxeen antzinako hizkuntza babesteko eta berreskuratzeko beharrari buruzko dokumentala aurkezteko. Herri indigena hau, nagusiki,Txileko Arauca aldean eta Argentinarekin mugakide duen lurraldean bizi da. Kronika honetan jarri dugun bideoan,UNPOko programazio buru Tommaso Nodari eta Europan Mapudungun hizkuntzaren defentsarako plataformaren ordezkari Alina Rodenkirchen ikusi dituzue ekitaldiari buruzko azalpenak ematen. Bereziki atsegingarria izan da, bi ordezkariei, bideo horretan eta Bruselan egin dugun ekitaldian, Euskadin euskara berreskuratzeko eta erabilera soziala sustatzeko egin diren ekimenei buruz hitz egiten entzutea."}, {"text_idx": "#000007", "text": "Horiek bi aurreikuspenek bultzatu behar dituzte Mapuzungu\u0301na bezalako hizkuntzak babesteko eta zaintzeko politika publikoak. Aurrera egingo badu, edozein ekimenek aurreikuspen horiek hartu behar ditu abiapuntutzat, ahalegin hori demagogiatik eta sinplismotik babestu behar delako. Gainera, epe luzerako aurreikusitako aurrekontuak beharko ditu eta hizkuntza horren txertatze goiztiar eta normalizatua ere bai. Europan printzipio horiek guztiek adostasun maila altua dute, Parlamentu honek 2014ko irailean onartu zuen txostenean adierazia, hizkuntza horien hiztun guztien eskubideek hamarkada honen amaieran babes loteslea izateko lege markoa izan dezaten."}, {"text_idx": "#000010", "text": "Babesa emateko politikak hemendik abiatzen direnean, funtsezko eskubidean oinarritzen direnean, emaitzak lortzen dira. Euskadin, esate baterako, gidoi hori jarraitzeak balio izan du hizkuntzaren erabilera normalizatzeko, ezagutzen ez zuten askok ikas zezaten eta erabiltzen eta maitatzen has zitezen, eta euskarak bultzatzen duen industria kulturalak Euskadin enpleguen %6,3 izan dadin eta Barne Produktu Gordin osoaren %4,2 izan dadin. Aniztasun mota hori babestea eskubide kontua da,beraz, adostasun soziala lortzeko ataza eta,aldi berean, gorantza doan industria sorrarazteko eta hazi arazteko."}, {"text_idx": "#000015", "text": "Jarrai natzazu / Si\u0301gueme en:"}, {"text_idx": "#000016", "text": "Azken iruzkinak / U\u0301ltimos comentarios"}]